गुरमेहर की बातों को कोई समझा ही नहीं: गुरजिंदर
पिछलेकुछ दिनों से गुरमेहर कौर सुपुत्री शहीद कैप्टन मनदीप सिंह की तरफ से बोले गए शब्दों का कुछ लोगों ने गलत मतलब निकालकर अपने आपको देश प्रेमी साबित करने की कोई कसर बाकी नहीं छोड़ी।
यह विचार सैनिक विंग शिरोमणि अकाली दल के सूबा प्रधान इंजीनियर गुरजिंदर सिंह सिद्धू ने एक मीटिंग करने उपरांत बातचीत करते बोले। उन्होंनें कहा कि गुरमेहर असली शब्दों में यह कहना चाहती थी कि क्या ऐसा कोई साधन नहीं, जिस के साथ लड़ाई खत्म हो जाएं, और इन लड़ाइयों में लाखों निर्दोष सैनिकों और बार्डर पर रहते लोगों की जानें गई हैं और आज भी जा रही हैं। क्योंकि जो संताप गुरमेहर और उसकी माता अौर परिवार ने कैप्टन मनदीप सिंह की शहादत उपरांत उठया है, वह वही जानते हैं। जो लोग सोशल मीडिया पर उूल जलूल लिख रहे हैं, वह नहीं जानते कि फौज की नौकरी कितनी जोखिम भरी है। इंजीनियर सिद्धू ने कहा कि अनिल विज सेहत मंत्री हरियाणा द्वारा जो गुरमेहर पर टिप्पणी की गई थी उसे वापस लें और हम केंद्र सरकार से मांग करते हैं कहा कि जो शरारती तत्वों ने गुरमेहर को मारने और रेप करने की धमकी दी है, उनके खिलाफ कानूनी कार्रवाई की जाए। इस मौके पर उनके साथ कैप्टन प्रीतम सिंह प्रधान मालवा जोन 3, लेफ्टिनेंट भोला सिंह सिद्ध, कैप्टन राजा सिंह सिद्धू, सूबेदार सरबजीत सिंह, हवादार गुरदर्शन सिंह उपस्थित थे। (लखवीर सिंह)
सूबा प्रधान गुरजिंदर सिंह सिद्धू मीटिंग करने उपरांत बातचीत करते हुए।
hin_Deva hin_Deva hin_Deva hin_Deva